Milan Puzić in Nikola Angeloski. Film prikazuje Bitko na Sutjeski, najobsežnejši spopad na območju Jugoslavije med drugo svetovno vojno. Producirali sta ga bosansko-hercegovski družbi Bosna Film in Sutjeska Film ter je eden najdražjih jugoslovanskih filmov vseh časov. Z mednarodnimi filmskimi zvezdami so poskušali prekositi uspeh filma "Bitka na Neretvi" iz leta 1969. Film je imel tudi podporo Josipa Broza Tita, ki je vseskozi spremljal produkcijo filma, si ogledal scene in tudi vztrajal pri izboru glavne vloge Tita za Burtona.